સ્મૃતિ ઈરાનીની ગઈ કાલની ભિવંડીની મુલાકાત વિશેની વિસ્તૃત માહિતી આપતાં ભિવંડી પાવરલૂમ અસોસિએશનના અગ્રણી શરદરામ સેજપાલે ‘મિડ-ડે’ને કહ્યું હતું કે ‘સ્મૃતિ ઈરાની અને ટેક્સટાઇલ-કમિશનર કવિતા ગુપ્તાએ તેઓ દોઢ વાગ્યે આવશે એમ જણાવ્યું હતું, પરંતુ અમને ગઈ કાલે સાડાઅગિયાર વાગ્યે સમાચાર આવી ગયા હતા કે સ્મૃતિ ઈરાની પાવરલૂમોને પ્રત્યક્ષ રીતે નિહાળવા ઇચ્છે છે એથી તેઓ સાડાબાર વાગ્યે આવી જશે.